b'\n_START_ARTICLE_\nPhilip Croft\n_START_SECTION_\nBakgrunn\n_START_PARAGRAPH_\nCroft ble f\xc3\xb8dt i Hanzhong i Kina. Han ble f\xc3\xb8dt med teratom (svulst) p\xc3\xa5 ryggmargen, og har derfor ingen f\xc3\xb8lelse i beina. Han ble forlatt av sine kinesiske foreldre to \xc3\xa5r gammel, og bodde etter dette p\xc3\xa5 ulike barnehjem, mens han gjennomgikk flere operasjoner. P\xc3\xa5 sitt siste barnehjem ble han kjent med sin framtidige stemor og stebror fra familien Croft, disse var p\xc3\xa5 misjonsreise i Kina. To \xc3\xa5r senere dro de tilbake til Kina og adopterte Philip, og tok ham med tilbake til Spokane i Washington. Han var da 12 \xc3\xa5r gammel. Han bor der i dag, sammen med sine foreldre Karl og Joni Croft, og sine to s\xc3\xb8sken, Brittany og Kyle.\n_START_SECTION_\nIdrettskarriere\n_START_PARAGRAPH_\nHan deltok i USA-mesterskapet i friidrett 2017, og kom der p\xc3\xa5 fjerdeplass p\xc3\xa5 400 meter og 800 meter, femteplass p\xc3\xa5 200 meter og 1500 meter og sjuendeplass p\xc3\xa5 100 meter. Under Junior-VM i parafriidrett 2017 fikk han s\xc3\xb8lv p\xc3\xa5 200, 800 og 1500 meter, og bronse p\xc3\xa5 100 og 400 meter._NEWLINE_Grewe deltok i Parapanamerikanske leker 2019 i Lima i Peru, og fikk der s\xc3\xb8lv p\xc3\xa5 400 og 800 meter. I tillegg kom han p\xc3\xa5 fjerdeplass p\xc3\xa5 5000 meter, sjetteplass p\xc3\xa5 1500 meter og sjuendeplass p\xc3\xa5 100 meter.'